Buhari ya taya Alhazan Najeriya murnar kammala aikin Hajji ▷ Legit.ng
Buhari ya taya Alhazan Najeriya murnar kammala aikin Hajji
11 months ago 87 views by Ishaq Isma'il
Shugaban kasa Muhammadu Buhari ya taya Alhazan Najeriya murnar bikin babbar sallah da kuma ta kammala aikin hajjin bana a kasa mai tsarki.
Shugaban kasar ya kuma yi alhini tare da jajantawa 'yan uwa, gwamnati, Alhazai, da kuma ma'aikatan hukumar jin dadin Alhazai dangane da rasuwar wasu daga cikin mahajjatan kasar nan da suka riga mu gidan gaskiya a kasar Saudiya.
Hukumar jin dadin Alhazai ta Najeriya NAHCON, ta bayyana cewa a bana musulmin kasar 45,000 ne suka gudanar da aikin hajjin bana a kasar Saudiyya. Hukumar ta bayyana cewa 'yan Najeriya 9 ne suka riga gidan gaskiya gabani da kuma bayan kammala aikin hajjin.
Shugaban hukumar NAHCON na kasa, Alhaji Abdullahi Muhammad, shi ne ya wakilci shugaban kasa Buhari a taron ranara Litinin da aka gudanar cikin birnin Mina dake kasar Saudiya.
Buhari ya kirayi mahajjatan Najeriya da su tsananta gudanar da addu'o'i a kan Najeriya na neman magance kalubalen da take fuskanta kama daga tabarbarewar tattalin arziki, rashin tsaro gami da tsananin adawa ta siyasa.
KARANTA KUMA: Direba ya kashe dan Adaidaita Sahun da ya gogar masa mota a Legas
Cikin zayyana nasa jawaban, shugaban hukumar jin dadin Alhazai na jihar Kano, Shaykh Abdullahi Pakistan da kuma sakatarensa, Muhammad Danbatta, sun bayyana gamsuwar su a kan kwazon da hukumar NAHCON ta yi yayin dawainiyarta a aikin hajjin na bana.
Sun yabawa hukumar NAHCON musamman dangane da yadda ta tabbatar da biyan bukatu da kuma muradin Alhazan Kano a bangaren jigila, masauki da kuma sauran ababe yayin aikin hajjin a bana.
Muhammadu BuhariHausa NewsKasar SaudiyaAikin HajjiHajjin Bana
Ba ma cusa Dala cikin Aljihu a Edo - Obaseki ya mayarwa Ganduje martani
49 minutes ago 82169 views
3 hours ago 17832 views
2 hours ago 5524 views
5 hours ago 19475 views
14 hours ago 35784 views
an hour ago 1554 views
Wasu hazikan sojojin Najeriya sun kwanta dama yayinda Boko Haram suka kai hari bariki